Source: https://www.riigiteataja.ee/akt/405122013008
Timestamp: 2020-04-09 05:08:44+00:00
Document Index: 2830936

Matched Legal Cases: ['§ 6', '§ 22', '§ 69', '§ 43', '§ 431', '§ 433', '§ 581', '§ 69', '§ 69', '§ 69']

Meremäe valla jäätmevaldajate registri asutamine ja registri pidamise põhimäärus – Riigi Teataja
Meremäe valla jäätmevaldajate registri asutamine ja registri pidamise põhimäärus
Meremäe valla jäätmevaldajate registri asutamine ja registri pidamise põhimäärus - sisukord
1 Meremäe valla jäätmevaldajate registri asutamine
2 Meremäe valla jäätmevaldajate registri pidamise põhimäärus
RT IV, 05.12.2013, 8
Vastu võetud 24.08.2009 nr 11
Määrus kehtestatakse Kohaliku omavalitsuse korralduse seaduse § 6 lõike 1 ja lõike 3 punkti 1, § 22 lõike 1 punkti 37, Jäätmeseaduse § 69 lõike 3 ning Avaliku teabe seaduse § 43, § 431, § 433 lõike 1 ja § 581 alusel
1. peatükk Meremäe valla jäätmevaldajate registri asutamine
Määrusega asutatakse Meremäe valla jäätmevaldajate register.
Registri omanik on Meremäe vald.
Meremäe valla jäätmevaldajate registri vastutavaks töötlejaks on Meremäe Vallavalitsus.
Registri asutamist, arendamist ja tarkvara igakuist hooldust finantseeritakse Meremäe valla eelarvest.
2. peatükk Meremäe valla jäätmevaldajate registri pidamise põhimäärus
(1) Meremäe valla jäätmevaldajate register on asutatud ja võetakse kasutusele eesmärgiga: tagada arvestus Meremäe vallas korraldatud olmejäätmete veoga liitunud ja mitteliitunud jäätmevaldajate ja nende poolt tekitatud jäätmekoguste käitlemise üle.
(2) Registri ametlik nimi on Meremäe valla jäätmevaldajate register (edaspidi register)- lühendatult MJVR.
(3) Register on kohaliku omavalitsuse register, mille asutamise ja kasutusele võtmise eesmärgiks on:
1) andmete kogumine Meremäe valla haldusterritooriumil elavate või asuvate jäätmevaldajate kohta, kes loetakse liitunuks korraldatud jäätmeveoga Jäätmeseaduse § 69 lg 1 alusel;
4) andmete kogumine nende Meremäe valla haldusterritooriumil elavate või asuvate jäätmevaldajate kohta, kes on Jäätmeseaduse § 69 lg 4 alusel Meremäe Vallavalitsuse poolt erandkorras loetud mitteliitunuks korraldatud jäätmeveoga;
5) ülevaate andmine valla elanikel, korteriühistutel ja asutustes tekkinud olmejäätmete kogustest ja olmejäätmete käitlemise nõuetest kinnipidamisest.
(1) Registrit peetakse vastavalt Jäätmeseaduse, Isikuandmete kaitse seaduse, Avaliku teabe seaduse, muude riigi ja Meremäe valla õigusaktide ning käesoleva põhimääruse sätetele.
(2) Registri pidamisel on lubatud andmete ristkasutus teiste Meremäe valla registrite ja muude andmekogude ning riiklike andmekogudega. Andmete ristkasutus tugineb õigusaktidele ja/või registri vastutava töötleja poolt sõlmitud lepingutele teiste kohalike ja riiklike registrite ning andmekogude vastutavate töötlejatega.
(1) Jäätmevaldajate registrit peetakse elektrooniliselt, kasutades arvutiprogrammi «Skarabeus», vajadusel minnakse üle veebipõhisele kaardirakendusele.
(2) Register on piiratud kasutusega register, mida peetakse infotehnoloogilise andmebaasina. Andmeid töödeldakse tarkvaraga, mis on välja töötatud registri pidamiseks, et täita registri asutamise ja kasutuselevõtu eesmärke ning tagada andmete nõuetekohane töötlemine.
(3) Registri pidamisel võib kasutada teiste riiklike või vallale kuuluvate andmekogude või registrite andmeid.
(4) Lisaks registri volitatud töötlejale võib vallavanema käskkirja alusel määrata registri kasutajad, kellel on õigus kasutada registris sisalduvaid andmeid ametialaste ülesannete täitmiseks.
(2) Registrist andmete väljastamiseks esitatakse kirjalik põhjendatud avaldus, kus on märgitud taotleja nimi, kontaktandmed, päringu objekt, soovitud andmed ja nende kasutamise otstarve.
(3) Käesoleva paragrahvi lõikes 1 nimetamata isik, kes soovib tutvuda registriga, esitab registri vastutavale töötlejale teabenõude avaliku teabe seaduse alusel.
(4) Soovitud andmed väljastatakse juhul, kui andmete kasutamise otstarve on põhjendatud.
(5) Jäätmevaldajal on õigus saada registrist andmeid enda kohta.
(1) Meremäe valla haldusterritooriumil elavate või asuvate jäätmevaldajate kohta kantakse registrisse järgmised andmed:
2) jäätmevaldaja isiku- või registrikood;
4) jäätmevaldaja aadress (küla, kinnistu, majanumber, korterinumber) ja kontakttelefon;
(2) Meremäe valla haldusterritooriumil elavate ja asuvate jäätmevaldajate kohta, kes on jäätmeseaduse § 69 lõike 4 alusel vallavalitsuse poolt erandkorras loetud korraldatud jäätmeveoga mitteliitunuks, kantakse registrisse täiendavalt käesoleva paragrahvi lõike 1 punktides 1 – 6 ja 10 sätestatud andmetele järgmised andmed:
(2) Registri andmetest tehakse arhiivikoopia üks kord aastas 01. jaanuari seisuga. Arhiivikoopiat säilitatakse 5 aastat.
(1) Registri likvideerimise otsustab Meremäe Vallavolikogu.
Määrus jõustub 01. septembril 2009.